सामग्री: राहुल गांधी आणि नितीन गडकरी

त्यांच्या या प्रस्तावाचं स्वागत सभागृहाकडून झालं. भाजपच्या खासदारांनी आनंदाने आपल्या बेंचवर थाप मारली पण सर्वांत जास्त कोणती गोष्ट सर्वांच्या लक्षात राहिली असेल तर ती म्हणजे सोनिया गांधी आणि मल्लिकार्जुन खरगे यांनी भाजप खासदारांची दिलेली साथ. 

खरगे आणि सोनिया गांधी यांनी गडकरींच्या कामाला दिलेली ती एक प्रकारची पावती होती. पण त्यांची ही कृती फक्त एका विरोधी पक्षातील नेत्याच्या कौतुकापुरती मर्यादित होती का?

गेल्या काही दिवसांपासून गडकरी काही वक्तव्यांमुळे सतत बातम्यांमध्ये आहेत. त्यामुळे नरेंद्र मोदी यांच्या तोडीचा दुसरा नेता म्हणून गडकरींकडे पाहण्याचा काँग्रेसचा प्रयत्न असल्याचं दिसतं अशी चर्चा माध्यमांमध्ये आहे. 

तसं पाहायला गेलं तर ही कृती म्हणावी तितकी सहज नव्हती, कारण काही दिवसांपूर्वीच राहुल गांधी यांनी एक ट्वीट करून नितीन गडकरी यांची स्तुती केली होती. "भाजपमध्ये हिंमत असलेला एकमेव नेता," असं ट्वीट त्यांनी केलं होतं.

त्यांच्या या ट्वीटनंतर नितीन गडकरींनी म्हटलं की "मला तुमच्या सर्टिफिकेटची गरज नाही." 

मध्यंतरी राहुल गांधी आणि नितीन गडकरी यांनी प्रजासत्ताक दिनाची परेड नवी दिल्लीत एकत्र बसून पाहिली होती.

नितीन गडकरींची जी स्तुती काँग्रेसकडून होत आहे, त्याला काही राजकीय अर्थ आहे का, असं विचारलं असता पुढारीचे पत्रकार उदय तानपाठक सांगतात, "नितीन गडकरी हे त्यांच्या स्पष्टवक्तेपणासाठी प्रसिद्ध आहेत. त्यांची स्तुती करण्याची संधी काँग्रेस सोडत नाही, कारण प्रत्येक विरोधी पक्ष असंच वागतो. पंतप्रधान मोदी आणि गडकरी यांच्यात दरी आहे, असं दाखवण्यासाठी ते त्यांची स्तुती करतात. पण गडकरी यांनी त्यांची भूमिका वेळोवेळी स्पष्ट केली आहे. कधीकधी त्यांच्या वक्तव्याचा विपर्यास केला जातो." 

गडकरी हे मोदींना पर्याय, असं काँग्रेसला वाटतंय? 

नितीन गडकरी यांची काँग्रेस नेते स्तुती का करत आहेत, असं विचारलं असता काँग्रेस प्रवक्ता सचिन सावंत सांगतात, "भाजपमध्ये सत्य बोलायची हिंमत मोजक्याच नेत्यांमध्ये आहे आणि गडकरी त्यापैकी एक आहेत. जर ते खरं मांडत असतील तर त्यांच्या भूमिकेचं स्वागत करण्यात गैर काहीच नाही."

मोदींना भाजपमधील पर्याय म्हणून गडकरींकडे काँग्रेस नेते पाहतात का, असं विचारलं असता सावंत सांगतात, "पुढच्या निवडणुकीत भाजप सरकारचा पराभव होईल, असा विश्वास काँग्रेस अध्यक्ष राहुल गांधी यांनी व्यक्त...\nमागील सामग्री खालीलप्रमाणे सारांशित केली जाऊ शकते:
लोकसभेच्या सत्रात भाजपचे मध्य प्रदेशातले खासदार गणेश सिंह उभे राहिले आणि त्यांनी एक प्रस्ताव मांडला. नितीन गडकरी यांनी केलेल्या चांगल्या कामांचं कौतुक सभागृहाने करावं, असं ते म्हणाले.